CELEX: 31983R1806
Language: el
Date: 1983-06-28 00:00:00
Title: Κανονισμός (ΕΟΚ) αριθ. 1806/83 του Συμβουλίου της 28ης Ιουνίου 1983 περί καθορισμού, για την περίοδο εμπορίας 1983/84, του ανωτέρου ποσού ενισχύσεως της μελισσοκομίας, που μπορεί να διατεθεί για την αγορά μελισσοτροφικής ζάχαρης

Avis juridique important

|

31983R1806

Κανονισμός (ΕΟΚ) αριθ. 1806/83 του Συμβουλίου της 28ης Ιουνίου 1983 περί καθορισμού, για την περίοδο εμπορίας 1983/84, του ανωτέρου ποσού ενισχύσεως της μελισσοκομίας, που μπορεί να διατεθεί για την αγορά μελισσοτροφικής ζάχαρης  

Επίσημη Εφημερίδα αριθ. L 177 της 01/07/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1806/83 ΤΟΥ ΣΥΜΒΟΥΛΙΟΥ  της 28ης Ιουνίου 1983  περί καθορισμού, για την περίοδο εμπορίας 1983/84, του ανωτέρου ποσού ενισχύσεως της μελισσοκομίας, που μπορεί να διατεθεί για την αγορά μελισσοτροφικής ζάχαρης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1196/81 του Συμβουλίου της 28ης Απριλίου 1981 περί θεσπίσεως καθεστώτος ενισχύσεως της μελισσοκομίας για τις περιόδους εμπορίας 1981/82, 1982/83 και 1983/84 (1), όπως τροποποιήθηκε από τον κανονισμό (ΕΟΚ) αριθ. 2993/81 (2), και ιδίως το άρθρο 5 παράγραφος 3,  την πρόταση της Επιτροπής,  Εκτιμώντας:  ότι το άρθρο 5 του κανονισμού (ΕΟΚ) αριθ. 1196/81 ορίζει ότι η χορηγούμενη ενίσχυση είναι δυνατόν να χρησιμοποιηθεί μόνο για καθορισμένους σκοπούς· ότι, σύμφωνα με την παράγραφο 3 του ιδίου άρθρου, πρέπει, από την περίοδο εμπορίας 1982/83, να καθορισθεί το ανώτερο ποσοστό ενισχύσεως που είναι δυνατόν να διατεθεί για την αγορά μελισσοτροφικής ζάχαρης·  ότι η χρησιμοποίηση της ενίσχυσης κατά τις προηγούμενες περιόδους εμπορίας οδήγησε στη διαπίστωση ότι το ανώτερο ποσοστό, που είχε καθοριστεί στο 100 %, για το τμήμα της ενισχύσεως που διατίθεται για την αγορά ζάχαρης, υπήρξε μέχρι σήμερα σύμφωνο με τις ανάγκες των ενώσεων μελισσοκόμων· ότι κρίνεται, κατά συνέπεια, σκόπιμο να διατηρηθεί η διάταξη αυτή για την περίοδο εμπορίας 1983/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1983/84, οι ενώσεις μελισσοτρόφων είναι σε θέση να χρησιμοποιούν, για την αγορά μελισσοτροφικής ζάχαρης, μέχρι το 100 % της ενισχύσεως που αναφέρεται στο άρθρο 1 του κανονισμού (ΕΟΚ) αριθ. 1196/81.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Ιουνίου 1983.  Για το Συμβούλιο  Ο Πρόεδρος  H. RIESENHUBER  (1) ΕΕ αριθ. L 122 της 6. 5. 1981, σ. 1.  (2) ΕΕ αριθ. L 299 της 20. 10. 1981, σ. 26.